
RAPORT DE SPECIALITATE

Privind atribuirea în folosință gratuită, prin încheierea unui contract de comodat, a cotei de 60/80 din spațiul cu altă destinație SAD 16/B/1,  situat în Timișoara, Bd. Revoluției nr. 3,  pe o perioadă de 2 ani, către SERVICIUL PUBLIC CREȘE
             Având în vedere expunerea de motive nr. SC2019-288/06.02.2019 a Primarului Municipiului Timișoara, dl. Nicolae Robu și Proiectul de hotărâre  privind atribuirea cotei de 60/80 din spațiului cu altă destinație  situat în Timișoara, Bd. Revoluției nr. 3,  către  SERVICIUL  PUBLIC DE CREȘE, facem următoarele precizări :
           Prin cererea cu numărul 236/30.01.2019, a Serviciului Public de Creșe se solicită un spațiu pentru desfășurarea activității personalului din cadrul biroului financiar, implicit a compartimentelor subordonate acestuia, până la definitivarea lucrărilor de amenajare a spațiului cu altă destinație din Timișoara, str. A. Pacha nr. 1, atribuit Serviciului public de Creșe, prin contractul de comodat nr. 1/22.01.2018 .
Acest spațiu este situat la parterul imobilului, cu intrare din stradă, în proprietatea Statului Român, prin Urbis Timișoara, înscris în CF-ul nr. 400887-C1-U28, nr. cadastral 400887-C1-U28, în suprafață de 201 mp, cu 10,82% pci și 74/687 părți din teren părți în folosință.
 	Având   în   vedere  extrasul  din Procesul verbal al ședintei din 06.02.2019 a Comisiei de analiză a spațiilor cu altă destinație decât aceea de locuință, prin care comisia a hotărât atribuirea în folosință gratuită, prin încheierea unui contract de comodat, pe o perioadă de 2 ani, către Serviciul Public Creșe.
Spațiul a fost verificat prin adresele:
- SC Serviciul Juridic SJ2019-325/06.02.2019;
- SC Compartimentul Administrare Fond Funciar SJ2019-325/04.02.2019; 
- SC Biroul Clădiri Terenuri – CT2019-000248/30.01.2019;
În conformitate cu adresa Serviciului Juridic nr. SJ2019-325/06.02.2019 figurează dosar nr. 325/30/2010- având ca obiect obligarea la acordarea ca măsură reparatorie prevăzută de Legea 10/2001, în echivalent, prin compensare a imobilului SAD situat în Timișoara, BD. Revoluției nr. 3, în suprfață de 201 mp, înscris în CF-ul nr. 402589-C1-U14 Timișoara. Având în vedere acest aspect contractul de comodat va cuprinde o clauză cu privire la încetarea contractului fără despăgubiri în cazul în care va schimba proprietarul. 
În conformitate cu prevederile art.36. alin.2 lit.(c) din Legea nr. 215/2001 privind administraţia publică locală republicată și modificată;
	În temeiul art.45 din Legea nr. 215/2001 privind administraţia publică locală, republicată şi modificată;
Având în vedere prevederile legale expuse în prezentul raport, apreciem că Proiectul de hotărâre privind atribuirea în folosință gratuită a cotei de 60/80 spațiul cu altă destinație SAD,  situat în Timișoara, Bd. Revoluției nr. 3, Serviciul Public Creșe, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.

